เรื่องร้องเรียน: ข้างบ้าน ตั้งวงดื่มสุรา ส่งเสียงดังมาเป็นเวลานาน แจ้งตำรวจ กว่าจะเข้ามาใช้เวลานาน และเมื่อเข้ามาก็ไม่มีการแก้ไขไห้เด็ดขาด ระยะเวลาการดื่ม ช่วงกลางคืน รบกวนการนอน
การดำเนินการของเจ้าหน้าที่: เจ้าหน้าที่ฝ่ายเทศกิจได้ตรวจสอบบริเวณบ้านเลขที่ดังกล่าว ในเวลา 21.00 น.ไม่พบการตั้งวงดื่มสุราและเปิดเพลงเสียงดัง  เจ้าหน้าที่ฝ่ายสิ่งแวดล้อมและสุขาภิบาล ได้ลงพื้นที่ตรวจสอบบริเวณบ้านเลขที่ 145 ถนนทรงวาด แขวงจักรวรรดิ เขตสัมพันธวงศ์ ได้สอบถามผู้พักอาศัยภายในบ้านเลขที่ดังกล่าว ผู้พักอาศัยแจ้งว่ามีการตั้งวงดื่มสุราและเปิดเพลงภายในบ้านพักอาศัยจริง ในช่วงเวลา 20.00 น. และในช่วงเวลา 21.13 น. ได้มีเจ้าหน้าที่ตำรวจเข้ามาตักเตือนให้ลดเสียงลง และให้เลิกดื่มก่อนเวลา 22.00 น. ผู้พักอาศัยได้รับปากกับทางเจ้าหน้าที่ตำรวจและได้มีการลดเสียงเพลงลงและได้เลิกดื่มในช่วงเวลา 22.00 น. เจ้าหน้าที่ฝ่ายสิ่งแวดล้อมและสุขาภิบาลจึงได้ขอความร่วมมือให้ผู้พักอาศัยภายในบ้านดังกล่าว ลดระดับเสียงเพลงลง และกำชับไม่ให้ส่งเสียงดังรบกวนในช่วงยามวิกาล เพื่อไม่ให้รบกวนผู้พักอาศัยในบริเวณใกล้เคียง ทั้งนี้ได้ประสานฝ่ายเทศกิจ สำนักงานเขตสัมพันธวงศ์ และเจ้าหน้าที่สถานีตำรวจจักรวรรดิ ให้เข้ากวดขันอย่างต่อเนื่อง   สำนักงานเขตสัมพันธวงศ์ ได้มีหนังสือขอความร่วมมือไปยังสถานีตำรวจนครบาลจักรวรรดิ ให้เจ้าหน้าที่ตำรวจเข้าไปกวดขันเพื่อเฝ้าระวังเหตุเดือดร้อนรำคาญในช่วงเวลาวิกาล เพื่อไม่ให้รบกวนผู้ที่อาศัยอยู่ในบริเวณใกล้เคียงต่อไป
ความเห็นของผู้แจ้ง: ขอบคุณครับ และเป็นห่วงในความปลอดภัยของที่บ้านเพราะมีแต่ ผญ อยู่
พื้นที่: แขวงจักรวรรดิ เขตสัมพันธวงศ์ กรุงเทพมหานคร